شەفەق نیوز/ مەسرور بارزانی سەرۆک حکومەت هەرێم کوردستان،
ئمڕوو یەکشەممە، راگەیان حکومەتەگەی تەقەلای هەناردەکردن کاڵا و شمەکەیل دەێد ک لەناو
هەرێم بەرهەم کریەن، وەتایبەت لە بەرهەمەیل کشتوکاڵی وەرەو وڵاتەیل دەیشت.
ئەوەیش لە وتاریگ لە دانان سەنگ بنەڕەتی ئەرا پڕۆژەی سایلۆیگ
وە دزاین نوویگ، و هەمیش پڕۆژەی ئەمارکردن و بەرهەمکردن خواردەمەنی و توێەم و بازاڕکردن
بەر گەنم ئەرا کشاورزەیل سلێمانی وە خەرج بایی ١٢٢ ملیۆن دۆلار.
بارزانی لە وتارەگەی وت: کردنەوەی ئیجوور پڕۆژەیلیگ خەێدە
هویرمان ک حکومەت هەرێم کوردستان پەیمانەیل خوەی یەک لە شوین یەک وەجی تیارێد، و ئی
پڕۆژە نەگ تەنیا خزمەت کشاورزەیل سلێمانی کەێد باوجی گشت کشاورزەیل هەرێم کوردستان،
و ئاسایش خوەراک لە کوردستان وەگشتی دابین کەێد.
و باس لە ئومید خوەی کرد لە وازکردن پڕۆژەیلیگ تر لە جووراجور
کەرتەیل، وتیش؛ لە گشت وڵاتەیل جوور بنەڕەت بینای ژیرین ئابووری نووڕیەێدە کەرت کشتوکاڵی.
هەمیش وت: وەرەو وازکردن پڕۆژەیل وەردەوامیمن تا هەزاران
دەرفەتەیل کار لە هەرێم دابین بکەن، و جەخت کرد ک بایەتە بەرهەم ئەرا  هەرێم کوردستان وەتەنیا نەوود بەڵکم بایەتە کار
ئەرا هەناردەی کاڵا و شمەکەیل وەرەو دەیشت بکریەێد و کوردستان بوودە يەکیگ لە سەرچەوەیل
بەرهەم ئەرا ناوچەگە.
